elongasjon
Store norske leksikon,Realfag,Astronomi,Astronomi
Elongasjon er et mål på vinkelavstanden mellom Solen og andre himmellegemer i solsystemet, sett fra Jorden. Elongasjonen måles fra 0° til 180°, fra øst eller vest for Solen, i planet som går gjennom Solen, Jorden og himmellegmet.
Når et legeme befinner seg i samme retning som Solen (konjunksjon), er elongasjonen 0°. Når et legeme ses i motsatt retning av Solen (opposisjon), er elongasjonen 180°. For planeter som ligger innenfor Jordens bane, kan elongasjonen bare nå en bestemt høyeste grenseverdi, som er ca. 28° for Merkur og ca. 46° for Venus.En planets elongasjon defineres også av og til som dens lengde fra Solen. Fordi planetenes bredder alltid er små, er forskjellen på de to definisjoner oftest uten betydning.Elongasjon brukes også om vinkelavstanden mellom en planet og en satellitt sett fra Jorden. Elongasjonen måles fra 0°, fra øst eller vest for planeten, i planet som går gjennom planeten, Jorden og satellitten. Les mer i Store norske leksikon astronomiske koordinater